Oztopo lasterketa

Oztopo lasterketa atletismoko proba bat da, atletismoko pistari itzuliak emanez hesi finkoak eta ur hobia ahalik eta denbora laburrenean gainditzean datzana.

 Arauak 
Lasterketaren ohiko luzera 3000 metro da; junior mailan eta zenbait master lehiaketatan, hala ere, 2000 metro da, lehen emakumeen kategoria nagusian izaten zen bezala. Zirkuituak lau hesi finko eta ur hobi bat ditu. 3000 metroan, lasterkari bakoitzak hesi finkoak 28 aldiz gainditu behar ditu, eta ur hobia zazpi aldiz. Beraz, zazpi bira oso eman behar dizkio atletismo pistari, hasieran oztoporik gabeko zati bat egin eta gero. Ur hobia helmugaren bestaldeko bihurgunean dago, dela barnealdeko kalearen barrualdean, dela kanpoaldeko kalearen kanpoaldean. Kanpoaldean baldin bada, zazpi biretako bakoitza 400 metro estandarrak baino luzexeagoa da, eta lasterketaren hasiera helmugako zuzengunean izango da. Ur hobia barrualdean baldin bada, bira bakoitza 400 metro baino laburxeagoa da, eta hasiera helmugakoaren bestaldeko zuzengunean izango da, eta ur hobia ez da gainditu beharko hasieran.

IAAF erakundearen arauei jarraituz, hesia 914 mm garai da gizonezkoentzat, eta 762 mm garai emakumezkoentzat. Hesi lasterketetan erabilitakoak ez bezala, oztopo lasterketako hesiak ez dira erortzen lasterkariak jotzen baditu; eta arauek atletari nahi duen moduan gainditzeko aukera ematen diote, ondorioz askok oina jartzen dute hesiaren gainaldean. Lau hesi jartzen dira pistako zoruan tartekatuta, eta beste bat ur hobiaren hasieran. Ur hobiak, hesi horren atzean, ur putzua du, 3,66 m luze dena, eta aldapa bat duena, hesiaren ondoko 700 mm-ko sakoneratik hasita pistaren mailaraino doana. Aldapa horrek jauzi luzea egiteko trebetasuna duten lasterkariak saritzen ditu, zenbat eta luzeago jauzi egin sakonera txikiagoan lurreratuko baita ur putzuan.

 Munduko markaren bilakaera 

Munduko marka ofiziala, gizonen 3000 metro oztopodunetan, Qatarko herritartasuna duen Saif Saaeed Shaheenek du (lehen, Stephen Cherono zuen izena, eta Kenyako herritartasuna zuen). Marka 7:53,63 da, eta 2004ko irailaren 3an egin zuen, Van Damme Memorialean (Brusela). 2002ko abuztuaren 16an, Marokoko Brahim Boulamik 7:53,17 egin zuen, baina marka hori ez du berretsi Nazioarteko Atletismo Federazioak, Boulamik bi urteko zigorra jaso baitzuen 2003an, EPO drogaren erabileragatik positiboa eman eta gero.

Oztopo lasterketa zortzi minutu baino gutxiagoan egin zuen lehena Moses Kiptanui kenyarra izan zen, 7:59,18 egin baitzuen 1995eko abuztuaren 16an, Zürichen (Suitza).

Emakumeen 3000 metro oztopodunetan, munduko marka ofiziala Gulnara Galkina-Samitova errusiarrak du, 8:58,81 egin baitzuen 2008ko Joko Olinpikoetan. Lasterketa bederatzi minutu baino gutxiagoan egin duen emakume bakarra da.

 Gizonak (eskuzko kronometroa) 
DenboraAtletaHiriaEguna 8:49,6  Sándor Rozsnyói ()  Berna  1954-08-28 8:47,8  Pentti Karvonen ()  Helsinki  1955-07-01 8:45,4  Pentti Karvonen ()  Oslo  1955-07-15 8:45,4  Vasiliy Vlasenko ()  Mosku  1955-08-18 8:41,2  Jerzy Chromik ()  Brno  1955-08-31 8:40,2  Jerzy Chromik ()  Budapest  1955-09-11 8:39,8  Semyon Rzhishchin ()  Mosku  1956-08-14 8:35,6  Sándor Rozsnyói ()  Budapest  1956-09-16 8:35,5  Semyon Rzhishchin ()  Tallinn  1958-07-21 8:32,0  Jerzy Chromik ()  Varsovia  1958-08-02 8:31,4  Zdzisław Krzyszkowiak ()  Tula  1960-06-26 8:31,2  Grigoriy Taran ()  Kiev  1961-05-28 8:30,4  Zdzisław Krzyszkowiak ()  Wałcz  1961-06-26 8:29,6  Gaston Roelants ()  Leuven  1963-09-07 8:26,4  Gaston Roelants ()  Leuven  1965-08-07 8:24,2  Jouko Kuha ()  Stockholm  1968-07-17 8:22,2  Vladimir Dudin ()  Kiev  1969-08-19 8:22,0  Kerry O'Brien ()  Berlin  1970-07-04 8:20,8  Anders Gärderud ()  Helsinki  1972-09-14 8:20,8  Ben Jipcho ()  Lagos  1973-01-15 8:19,1  Ben Jipcho ()  Helsinki  1973-06-19 8:10,4  Anders Gärderud ()  Oslo  1975-06-25 8:09,8  Anders Gärderud ()  Stockholm  1975-07-01 8:08,2  Anders Gärderud ()  Montreal  1976-07-28 8:05,4  Henry Rono ()  Seattle  1978-05-13

 Gizonak (kronometro elektronikoa) 
DenboraAtletaHiriaEguna 8:05,35  Peter Koech ()  Stockholm  1989-07-03 8:02,08  Moses Kiptanui ()  Zürich  1992-08-19 7:59,18  Moses Kiptanui ()  Zürich  1995-08-16 7:59,08  Wilson Boit Kipketer ()  Zürich  1997-08-13 7:55,72  Bernard Barmasai ()  Kolonia  1997-08-24 7:55,28  Brahim Boulami ()  Brusela  2001-08-24 7:53,63  Saif Saaeed Shaheen ()* Brusela  2004-09-03

* 2002. urte arte, Saif Saaeed Shaheenen izena Stephen Cherono zen, eta Kenyako herritar gisa lehiatzen zen.

 Emakumeak (kronometro elektronikoa) 
DenboraAtletaHiriaEguna 10:34,5  Sara Heeb ()  Walnut  1996-04-20 10:30,2  Gracie Padilla ()  Los Angeles  1996-05-17 10:23,47  Courtney Meldrum ()  Atlanta  1996-06-23 10:19,6  Karen Harvey ()  Walnut  1998-04-18 9:55,28  Daniela Petrescu ()  Bukarest  1998-06-21 9:48,88  Yelena Motalova ()  Tula  1999-07-31 9:43,64  Cristina Casandra ()  Bukarest  2000-08-07 9:40,20  Cristina Casandra ()  Reims  2000-08-30 9:22,29  Justyna Bąk ()  Milan  2002-06-05 9:21,72  Alesya Turova ()  Ostrava  2002-06-12 9:16,51  Alesya Turova ()  Gdańsk  2002-07-27 9:08,33  Gulnara Samitova-Galkina ()  Tula  2003-08-10 9:01,59  Gulnara Samitova-Galkina ()  Heraklion  2004-07-04 8:58,81  Gulnara Samitova-Galkina ()  Pekin  2008-08-17

 Ikus, gainera 
 Hesi-lasterketa
 Oztopo lasterketa (zaldiak)

 Kanpo estekak 

Kategoria:Atletismo-probak
Kategoria:Oin-lasterketak